Document ID: /roh_data/filtered/fineweb-2-filterrobots_roh.jsonl.gz/55545

Fin uss èn ils chantuns mo sa participads als custs da sanadad tar ina tgira staziunara. 55% dals custs da quella han ils chantuns surprendì. Cun quai pudevi esser ch'i vegniva pli bun martgà per las cassas da malsauns da laschar ils pazients en tgira staziunara, enstagl da tractar ils pazients en tgira ambulanta.
La gievgia ha il Cussegl dals chantuns approvà ina moziun ch'engrondescha la participaziun dals chantuns als custs da sanadad. Sch'il Cussegl naziunal suonda al Cussegl dals chantuns, lura na vegn la tgira ambulanta betg pli pajada sulettamain cun premias da cassas da malsauns.